ઉપરોક્ત પરિપત્ર ઉપરથી સ્પષ્ટપણે ફલિત થાય છે કે, જ્યારે કોઈ ખેડૂત ખાતેદાર તેની જમીનની વહેંચણી કરે ત્યારે આવી જમીનની વહેંચણી કરતાં ભાઈઓના ભાગમાં આવતી જમીન ટુકડો કે ટુકડા કરતા ઓછી જમીન થતી હોય તેવા પ્રસંગે સંયુક્ત ખાતેદાર પૈકી ઇસમ/ભાઈ/બહેન તેના ભાગમાં આવતી જમીન પરનો પોતાના હક્ક સ્વૈચ્છિક રીતે જતો કરે અને તેમ કરતા તેની પાસે બીજી કોઇ જમીન રહે નહીં તેવા સંજોગોમાં તે અન્ય જગ્યાએ બીજી જમીન ખરીદી શકે તે માટે તેનો ખેડૂતનો દરજ્જો ચાલુ રહે તે સારું આવા ઈસમોને ખેડૂત પ્રમાણપત્ર મેળવવા હક્કદાર છે અને આવા સંજોગોમાં આવા ઈસમો બિનખેડૂત થતાં નથી.